.NET TWAIN image scanner - CodeProject 11,176,201 members (64,566 online)
Last Visit: 31-Dec-99 19:00 Last Update: 25-Jan-15 10:27Refresh« Prev1234567891011 Next » Die Meta-Morphose (2014) - Official HD Trailer
Die Meta-Morphose Trailer (2014)
A documentary about the META BAND from Frankfurt (Germany), whose members are mentally challenged.
Watch the official Die Meta-Morphose 2014 trailer in HD below or find more Die Meta-Morphose videos on Vidimovie.com.
Watch Die Meta-Morphose Free on Popcorn Time Online
Have you watched Die Meta-Morphose yet? What did you think about it? Myne is dankbaar, maar skepties oor dié wet | Netwerk24
Myne is dankbaar, maar skepties oor dié wet
Deur Jan De Lange 25 Augustus 2018 18:14
Harmony Gold se Kusasalethu-goudmyn. Die omstrede stuk wetgewing is reeds in 2013 deur Susan Shabangu by die parlement ingedien en hang sedertdien soos ’n swaard oor mynmaatskappye.
Die mynbedryf is dankbaar, maar skepties oor Gwede Mantashe, minister van minerale bronne, se aankondiging dat hy die omstrede Wysigingswet op die Ontwikkeling van Minerale en Petroleumhulpbronne gaan terugtrek.
“Dit kan ’n slenter wees. Ek sal nie verbaas wees as dit ná volgende jaar se verkiesing weer by die parlement ingedien word nie,” sê ’n mynbaas op voorwaarde van anonimiteit.
Die omstrede stuk wetgewing is reeds in 2013 deur Susan Shabangu by die parlement ingedien en hang sedertdien soos ’n swaard oor mynmaatskappye. Dit sou onder meer van mynmaatskappye vereis het om goedkeuring van die regering te kry voordat hulle minerale mag uitvoer. Die regering sou selfs kon gelas dat hulle ’n deel van hul produksie teen kosprys aan swart ekonomiese bemagtigingsmaatskappye moes verkoop.
Daar was baie wetlike probleme met die wet. Dit is uiteindelik in 2015 deur albei huise van die parlement gevoer, maar oudpres. Jacob Zuma wou dit nie onderteken nie weens moontlike grondwetlike kwessies.
James Lorimer, DA-woordvoerder oor mynbou, sê Mantashe se besluit om die wetsontwerp terug te trek maak sin. “Maar ek is ook bekommerd daaroor dat dit dalk ’n set kan wees en later weer ingedien sal word.” Hy sê wel Mantashe is die eerste minister van minerale bronne wat deursigtig en openhartig optree.
Peter Leon, kenner van minerale reg by die firma Herbert Smith Freehills, sê die bepalings van die wetsontwerp was strydig met internasionale handelsooreenkomste wat die land onderteken het.
Ek en die departement begin dink dis die beste om die konsepwet terug te trek en te begin om ’n afsonderlike wet oor olie en gas deur te voer
Mantashe het Dinsdag in ’n voorlegging aan die portefeuljekomitee oor minerale bronne gesê daar is niks om op trots te wees oor vordering om die konsepwet deur die parlement te voer nie.
“Ons het verskeie vergaderings met verskillende belanghebbendes gevoer, maar ons maak geen vordering nie. Dit lyk ook nie asof ons gaan vorder nie. Ek en die departement begin dink dis die beste om die konsepwet terug te trek en te begin om ’n afsonderlike wet oor olie en gas deur te voer,” het hy gesê.
Bepalings om die olie- en gasbedryf te reguleer, is deel van die wetsontwerp. Dié bepalings is nie omstrede nie en daar is reeds grootliks met die oliemaatskappye en ander belanghebbendes daaroor ooreengekom. “Dit sal uitstekend wees as Mantashe die gedeeltes oor olie en gas eenvoudig, vinnig en onveranderd in ’n nuwe wet kan laat herskryf en dit by die parlement indien. Dit kan voor die komende verkiesing reeds afgehandel word. Dit sal uitstekend vir die energiesektor wees,” sê Lorimer.
Hy gaan nou goedkeuring van die kabinet vra om die konsepwet van die parlement se rooster te verwyder. Dit gaan waarskynlik net ’n formaliteit wees.
’n Bron in die regering sê daar is reeds ’n informele ooreenkoms bereik oor die terugtrekking daarvan.
Meer oor: Susan Shabangu | Gwede ­Mantashe | Mynbou
Jan de Lange: Gwede en die mynbase se speletjies . . .
Mynberaad: Verandering is pynlik - Mantashe